

**TELŠIŲ RAJONO SAVIVALDYBĖS**

**MERAS**

**POTVARKIS**

**DĖL PSICHOAKTYVIŲJŲ MEDŽIAGŲ VARTOJIMO TELŠIŲ RAJONO  
SAVIVALDYBĖS MOKYKLOSE SITUACIJŲ VALDYMO ALGORITMŲ  
PATVIRTINIMO**

2024 m. sausio 31 d. Nr. M1-54

Telšiai

Vadovaudamasis Lietuvos Respublikos vietos savivaldos įstatymo 25 straipsnio 1 ir 5 dalimis, Lietuvos Respublikos švietimo įstatymo 58 straipsnio 2 dalies 3 punktu, Lietuvos Respublikos tabako, tabako gaminių ir su jais susijusių gaminių kontrolės įstatymo 161 straipsniu, 19 straipsnio 5 dalimi, Vaikų, vartojančių narkotines, psichotropines, kitas psichiką veikiančias medžiagas, nustatymo organizavimo tvarkos aprašu patvirtintu Lietuvos Respublikos Vyriausybės 2002 m. balandžio 2 d. nutarimu Nr. 437 „Dėl Vaikų, vartojančių narkotines, psichotropines, kitas psichiką veikiančias medžiagas, nustatymo organizavimo tvarkos aprašo patvirtinimo“, atsižvelgdamas į Narkotikų, tabako ir alkoholio kontrolės departamento metodines rekomendacijas, parengtas 2023 balandžio 13 d., ir į Telšių rajono savivaldybės mero 2023 m. gruodžio 12 d. potvarkiu Nr. M1-601 „Dėl darbo grupės sudarymo“ sudarytos darbo grupės posėdžio 2024 m. sausio 11 d. protokolą Nr. AKP-1:

1. T v i r t i n u pridedamus:
   1. Situacijų valdymo algoritmą, kai mokinys turi su savimi cigarečių, elektroninių cigarečių ir elektroninių cigarečių pildyklių arba (ir) rūko cigaretes, elektronines cigaretes mokyklos teritorijoje;
   2. Situacijų valdymo algoritmą, kai mokinys apsvaigęs / apsinuodijęs psichoaktyviosiomis medžiagomis mokykloje;
   3. Tolesnės pagalbos teikimo mokiniui, mokinio šeimai ir mokyklos bendruomenei algoritmą.
2. Į p a r e i g o j u Telšių rajono savivaldybės mokyklų vadovus:
   1. Mokymo sutartyse numatyti, kad:
      1. mokinys neturėtų, nevartotų ir neplatintų narkotinių ir psichotropinių medžiagų, alkoholio, energinių gėrimų, elektroninių cigarečių, elektroninių cigarečių pildyklių, tabako gaminių ugdymo įstaigoje ir jos teritorijoje bei prieigose;
   2. supažindinti mokyklos bendruomenę su situacijų valdymo algoritmais, supažindinti mokinių tėvus su situacijų valdymo algoritmais ir pasikeitusiomis tvarkomis susirinkimų metu, per elektroninį dienyną ir pasirašant.
3. N u s t a t a u, kad Telšių rajono savivaldybės bendrojo ugdymo įstaigos turi pritaikyti situacijų valdymo algoritmus savo mokyklų tvarkose, procedūrose ir atnaujinti mokymosi sutartis, mokyklos vidaus tvarkos taisykles, mokyklos mokinių elgesio taisykles, mokinių skatinimo ir drausminimo tvarkos aprašus, darbuotojų veiksmų įtarus mokinį vartojus alkoholį, tabaką, psichotropines ir (ar) kitas psichiką veikiančias medžiagas tvarkos aprašus, pirmos medicininės pagalbos teikimo aprašus.

Savivaldybės meras

Tomas Katkus

Parengė

Roma Mikalčienė

2024-01-29

**SITUACIJOS VALDYMO ALGORITMAS, KAI MOKINYS TURI SU SAVIMI  
CIGAREČIŲ, ELEKTRONINIŲ CIGAREČIŲ IR ELEKTRONINIŲ CIGAREČIŲ  
PILDYKLIŲ ARBA (IR) RŪKO CIGARETES, ELEKTRONINES CIGARETES  
MOKYKLOS TERITORIJOJE**

Vadovaujantis tabako, tabako gaminių ir su jais susijusių gaminių kontrolės įstatymo 161 straipsniu, Lietuvos Respublikoje draudžiama asmenims iki 18 metų rūkyti cigaretes ir turėti cigarečių, elektroninių cigarečių ir elektroninių cigarečių pildyklių, vadovaujantis 19 straipsnio 5 dalimi, Lietuvos Respublikoje draudžiama asmenims iki 18 metų rūkyti tabako gaminius ar juos turėti.

**Mokyklos darbuotojui** pastebėjus, kad mokinys mokyklos teritorijoje su savimi turi cigarečių, elektroninių cigarečių ir elektroninių cigarečių pildyklių arba rūko mokyklos teritorijoje

nedelsdamas **mokyklos darbuotojas** **informuoja** apie tai **mokinio atstovus** pagal įstatymą (tėvus, globėjus, rūpintojus) ir **mokyklos vadovą** ar jo įgaliotą asmenį;

**mokyklos vadovas** ar jo įgaliotas asmuo **nedelsdamas** kartu su pagalbos mokiniui specialistu inicijuoja pokalbį su mokiniu;

**pokalbio metu** išsiaiškinus, kad mokinys turi cigarečių, elektroninę cigaretę ar (ir) pildyklę ir mokiniui sutikus parodyti daiktus (vadovaujantis mokymo sutarties priedu), mokyklos vadovas ar jo įgaliotas asmuo paima turimus draudžiamus daiktus ir užfiksuoja pokalbio lentelėje. Neradus pas mokinį draudžiamų daiktų arba nesutikus parodyti, informacija taip pat užfiksuojama pokalbio lentelėje.

**raštu informuoja mokinio atstovus** pagal įstatymą (tėvus, globėjus) apie vykusį pokalbį su mokiniu, jei draudžiamų daiktų nebuvo rasta;

**kviečia mokinio atstovus pagal įstatymą** (tėvus, globėjus) į mokyklą, jei draudžiami daiktai buvo rasti arba daiktų nesutiko parodyti;

**pokalbio metu su mokiniu, jo atstovais pagal įstatymą ir socialiniu pedagogu** informuoja apie sutarties, mokinio elgesio taisyklių pažeidimą, taikomas drausmines priemones ir paaiškina, kad surinkta informacija bei draudžiami daiktai perduodami policijos komisariatui, informacija Valstybės vaiko teisių apsaugos tarnybai;

**parengia pranešimą apie įvykį,** prideda paimtus daiktus ir kitus įrodymus, perduoda policijos komisariatui.

**Mokyklos vadovas ar jo įgaliotas asmuo**

**Mokyklos vadovo paskirtas asmuo**

**informuoja** apie įvykį **visuomenės sveikatos specialistą**, vykdantį sveikatos priežiūrą mokykloje, jo darbo metu;

**sustiprina prevencinę veiklą** mokykloje: organizuoja prevencines veiklas ir tikslinę prevenciją (jei reikia) kartu su bendruomenės pareigūnu;

parengia informacijąir **informuoja mokinių tėvus per elektroninį dienyną pakartotinai apie draudžiamų daiktų turėjimą mokyklos teritorijoje ir pasekmes.**

**SITUACIJOS VALDYMO ALGORITMAS, KAI MOKINYS APSVAIGĘS / APSINUODIJĘS PSICHOAKTYVIOSIOMIS MEDŽIAGOMIS MOKYKLOJE**

**Mokyklos darbuotojui** įtarus, kad mokinys mokyklos teritorijoje yra apsinuodijęs psichoaktyviosiomis medžiagomis ir jo sveikatai ar gyvybei gresia pavojus

nedelsiant mokiniui **teikiama pirmoji medicininė pagalba**, vadovaujantis mokyklos pirmosios pagalbos organizavimo tvarka;

nedelsdamas **mokyklos darbuotojas** **informuoja apie tai mokyklos vadovo** įgaliotą asmenį bei visuomenės sveikatos specialistą, vykdantį sveikatos priežiūrą mokykloje.

**Mokyklos vadovo įgaliotas asmuo**

telefonu skubiai apie tai **informuoja mokinio atstovus** **pagal įstatymą** (tėvus, globėjus, rūpintojus);

mokinį veža į asmens sveikatos priežiūros įstaigą, jį **lydi mokyklos administracijos įgaliotas atstovas ar jo paskirtas asmuo** ir lieka su nukentėjusiuoju, kol atvyks informuoti telefonu mokinio atstovai pagal įstatymą (tėvai, globėjai, rūpintojai) arba jų įgaliotas asmuo. Nepavykus susisiekti su vaiko įstatyminiais atstovais, privaloma informuoti **Vaiko teisių apsaugos skyrių** pagal mokinio gyvenamąją vietą.

**Mokyklos vadovo įgaliotas asmuo**

**nedelsdamas, bet ne vėliau nei per 24 val.,** **informuoja** apie mokinio apsinuodijimą psichiką veikiančiomis medžiagomis **teritorinės policijos įstaigą, Vaiko teisių apsaugos skyrių** pagal mokinio gyvenamąją vietą ir **Švietimo ir sporto skyrių.**

**Mokyklos vadovo paskirtas asmuo**

**organizuoja tolesnę pagalbą** mokiniui ir jo atstovams pagal įstatymą (tėvams, globėjams, rūpintojams) bei visai mokyklos bendruomenei;

**sustiprina prevencinę veiklą** mokykloje: organizuoja prevencines veiklas ir pokalbius atskirose klasėse ir tarp mokyklos darbuotojų;

parengia informacijąir **informuoja mokinių tėvus (globėjus, rūpintojus) per elektroninį dienyną pakartotinai apie draudžiamų daiktų turėjimą mokyklos teritorijoje ir pasekmes.**

**TOLESNĖS PAGALBOS TEIKIMO MOKINIUI, MOKINIO ŠEIMAI IR MOKYKLOS BENDRUOMENEI ALGORITMAS**

**Informuoti mokinį ir jo atstovus** apie asmens sveikatos priežiūros paslaugas ir psichologines konsultacijas teikiančias institucijas, įstaigas, organizacijas *(įstaigų sąrašas, adresai, telefonai, teikiamos paslaugos).*

**Pasitelkti** **mokyklos vaiko gerovės komisiją (VGK).** Mokinio elgesys kartu su mokinio atstovais turi būti aptariamas VGK posėdyje, numatant tolimesnius mokinio elgesio korekcijos veiksmus *(Mokyklos bendruomenei individualiai ar grupėmis rengti pokalbius, teikti rekomendacijas, esant poreikiui kreiptis pagalbos į sveikatos įstaigą, švietimo pagalbos tarnybą, kitas įstaigas).*

**Informacija apie vaikus, vartojančius psichoaktyviąsias medžiagas, neviešinama.** Ši informacija prieinama tik asmenims, kurie tiesiogiai susiję su problemos sprendimu, ir gali būti teikiama tik Lietuvos Respublikos teisės aktų nustatyta tvarka.

**Tinkamai informuoti mokyklos bendruomenę įvykus įvykiui.** Atskirose klasėse ir tarp mokyklos darbuotojų rengti pokalbius apie tai kas įvyko. *Visi mokyklos bendruomenės nariai ir mokiniai turi žinoti, kad reikia laikytis nežeminančio, nesmerkiančio požiūrio į psichoaktyviąsias medžiagas vartojusį asmenį. Jam grįžus į mokyklą, turi būti užtikrintas kuo sklandesnis jo įsitraukimas į mokyklos bendruomenę.*

**Visuomenės sveikatos priežiūros specialistas.** Esant pagrįstiems įtarimams ar faktams, kad mokinys vartojo psichoaktyviąsias medžiagas, privalo informuoti jo atstovus pagal įstatymą (tėvus, globėjus, rūpintojus) apie galimybę dalyvauti Ankstyvosios intervencijos programoje, inicijuoti susitikimus su tėvais ir vaiku, kad jie kreiptųsi dėl dalyvavimo programoje savanoriškai.

**Informuoti mokinį ir jo atstovus** apie asmens sveikatos priežiūros paslaugas ir psichologines konsultacijas teikiančias institucijas, įstaigas, organizacijas *(Įstaigų sąrašas, adresai, telefonai, teikiamos paslaugos)*

**Pasitelkti** **mokyklos vaiko gerovės komisiją (VGK).** Mokinio elgesys kartu su mokinio atstovais turi būti aptariamas VGK posėdyje, numatant tolimesnius mokinio elgesio korekcijos veiksmus *(Mokyklos bendruomenei individualiai ar grupėmis rengti pokalbius, teikti rekomendacijas, esant poreikiui kreiptis pagalbos į sveikatos įstaigą, švietimo pagalbos tarnybą, kitas įstaigas)*

**Informacija apie vaikus vartojančius psichoaktyviąsias medžiagas neviešinama.** Ši informacija perimama tik asmenims, kurie tiesiogiai susiję su problemos sprendimu, ir gali būti teikiama tik Lietuvos Respublikos teisės aktų nustatyta tvarka

**Tinkamai informuoti mokyklos bendruomenę įvykus įvykiui.** Atskirose klasėse ir tarp mokyklos darbuotojų rengti pokalbius apie tai kas įvyko. *Visi mokyklos bendruomenės nariai ir mokiniai turi žinoti, kad reikia laikytis nežeminančio, nesmerkiančio požiūrio į psichoaktyviąsias medžiagas vartojusį asmenį, ir jam grįžus į mokyklą, turi būti užtikrintas kuo skl*

**Visuomenės sveikatos priežiūros specialistas.** Esant pagrįstiems įtarimams ar faktams, kad mokinys vartojo psichoaktyviąsias medžiagas, informuoti jo atstovus pagal įstatymą (tėvus, globėjus, rūpintojus) apie galimybę dalyvauti Ankstyvosios intervencijos programoje, inicijuoti susitikimus su tėvais ir vaiku, kad jie kreiptųsi dėl dalyvavimo programoje savanoriškai.

**BENDRUOMENEI ALGORITMAS**